27 martie 2024

Comunicat de presă

**3,05% - rata şomajului înregistrat în evidenţele AJOFM Caraş-Severin în luna februarie 2024**

La sfârşitul lunii februarie 2024, rata şomajului înregistrat la nivelul judeţului Caraş-Severin a fost de 3,05%, iar numărul total de şomeri la finele lunii februarie a fost de 2.840 persoane.

Din totalul şomerilor înregistraţi, 1.107 au fost şomeri indemnizaţi şi 1.733 şomeri neindemnizaţi. Numărul şomerilor indemnizaţi a crescut cu 22 persoane, iar numărul şomerilor neindemnizaţi a crescut cu 166 persoane faţă de luna precedentă.

În funcție de mediul de rezidență, numărul şomerilor la finele lunii februarie se prezintă astfel: 1.160 şomeri provin din mediul urban şi 1.680 şomeri provin din mediul rural.

Cei mai mulţi şomeri au fost din grupa de vârstă între 40-49 de ani (719) și din grupa de vârstă peste 55 de ani (691), urmaţi de cei din grupa de vârstă intre 50–55 de ani (593), la polul opus aflându-se persoanele între 25 și 29 de ani (162).

Structura șomajului pe grupe de vârste la finele lunii februarie 2024 se prezintă astfel:

|  |  |
| --- | --- |
| Grupa de vârstă | Stoc la finele lunii |
|  Total | 2840 |
| < 25 ani | 240 |
|  între 25-29 | 162 |
| între 30-39 | 435 |
| între 40-49 | 719 |
| între 50-55 | 593 |
| peste 55 ani | 691 |

Referitor la structura şomajului după nivelul de instruire, şomerii fără studii şi cei cu nivel de instruire primar au o pondere însemnată în totalul şomerilor înregistraţi în evidenţele AJOFM Caraş-Severin (25,53%). Şomerii cu nivel de instruire gimnazial reprezintă 29,79% din totalul şomerilor înregistraţi, iar cei cu studii universitare 5,81%.

Mai multe informaţii privind situaţia statistică a şomajului la sfârșitul lunii februarie 2024 pot fi vizualizate accesând www.anofm.ro, la secțiunea alocată AJOFM Caraş-Severin - Programe, strategii, statistici.

Agenția Județeană pentru Ocuparea Forței de Muncă Caraş-Severin